**Dėl jungtuko *bei* vartojimo** (2025-03-25)

Šiuo metu rašytinėje kalboje (ypač kanceliarinėje) yra labai padažnėjusi jungtuko *bei*vartosena, bet tas dažnis nėra būdingas lietuvių kalbai, todėl jeigu jungtuko *bei* galima išvengti, reikia ir vengti.

Jungtukas *bei* tikrai naudingas dviem atvejais: jungiant artimas sąvokas (Jie padeda organizuoti rinkimus bei referendumus; Darbuotojai darbo metu nešiojasi korteles, kuriose užrašytos pareigos ir asmens vardas bei pavardė) ir vengiant per dažnai vartoti jungtuką *ir*(Seniūnas apibendrina gyvenamųjų vietovių bendruomenių atstovų pastabas bei pasiūlymus ir teikia juos Savivaldybės administracijos direktoriui).

*Parengė kalbos tvarkytoja Inga Radzevičienė*